CELEX: 32020D1489
Language: fi
Date: 2020-10-06 00:00:00
Title: Neuvoston päätös (EU) 2020/1489, annettu 6 päivänä lokakuuta 2020, ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

16.10.2020   
               
               
                  FI
               
               
                  Euroopan unionin virallinen lehti
               
               
                  L 343/10
               
            
         NEUVOSTON PÄÄTÖS (EU) 2020/1489,
         annettu 6 päivänä lokakuuta 2020,
         ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen
         (ETA:n kannalta merkityksellinen teksti)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan,
         ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
         ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (2) ja erityisesti sen 58 artiklan 2 kohdan b alakohdan, 110 artiklan 1 kohdan ja 181 artiklan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Sopimus Euroopan talousalueesta (3), jäljempänä ’ETA-sopimus’, tuli voimaan 1 päivänä tammikuuta 1994.
                  
               
                     (2)
                  
                  
                     ETA-sopimuksen 98 artiklan mukaan ETA:n sekakomitea voi päättää muuttaa ETA-sopimuksen pöytäkirjaa 31, jäljempänä ’pöytäkirja 31’.
                  
               
                     (3)
                  
                  
                     Pöytäkirjaan 31 sisältyy määräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.
                  
               
                     (4)
                  
                  
                     EFTA-valtioiden olisi edelleen osallistuttava unionin toimiin, jotka liittyvät varainhoitovuodeksi 2020 laadittuun Euroopan unionin yleiseen talousarvioon sisältyvään budjettikohtaan 02 04 77 03 (Puolustusalan tutkimusta koskeva valmistelutoimi).
                  
               
                     (5)
                  
                  
                     Pöytäkirja 31 olisi sen vuoksi muutettava, jotta kyseistä laajennettua yhteistyötä voitaisiin jatkaa 1 päivästä tammikuuta 2020.
                  
               
                     (6)
                  
                  
                     ETA:n sekakomiteassa esitettävän unionin kannan olisi perustuttava ETA:n sekakomitean päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu ETA:n sekakomitean päätösluonnokseen (4).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 6 päivänä lokakuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EYVL L 305, 30.11.1994, s. 6.
         
            (2)  EUVL L 193, 30.7.2018, s. 1.
         
            (3)  EYVL L 1, 3.1.1994, s. 3.
         
            (4)  Ks. asiakirja ST 10136/20 osoitteessa http://register.consilium.europa.eu.